summary: مصری رقاصہ کا رمضان میں مذہبی پروگرام پیش کرنے کا اعلان
text: قاہرہاردو پوائنٹ اخبارتازہ ترین این این ئی 27 مارچ2017ءمصر میں معروف بیلے ڈانسر سما المصری کی جانب سے رمضان المبارک میں ایک مذہبی پروگرام پیش کرنے سے متعلق اعلان نے ملک میں عوامی اور الازہری حلقوں میں غم غصے کی لہر دوڑا دی ہےمذکورہ رقاصہ نے عرب ٹی وی سے گفتگو میں اس خبر کی تصدیق کرتے ہوئے کہا کہ وہ عنقریب اس حوالے سے تفصیلات کا انکشاف کرے گی سما کا کہناتھا کہ ایک سیٹلائٹ چینل کے ساتھ طے ہونے والے معاہدے کے تحت وہ اپنے پروگرام میں مبلغین اور مذہبی شخصیات کی میزبانی کرے گی جو والدین کے حقوق اور ان کی نافرمانی کی سزا پر روشنی ڈالیں گےسما المصری نے پروگرام پیش کرنے کے حوالے سے اس مشکل کا اعتراف کیا کہ چینل انتظامیہ اس کو پروگرام میں حجاب کے ساتھ دیکھنا چاہتی ہے جب کہ وہ اس بات کو مسترد کر رہی ہے تاہم وہ اسکارف پہننے پر غور کر رہی ہےسما نے بتایا کہ یہ پروگرام جس چینل پر نشر ہو گا اس کا شمار مصر کے صف اول کے سیٹلائٹ چینلوں میں ہوتا ہے تاہم وہ ابھی اس کا نام نہیں بتا سکتیسما المصری کی جانب سے اس اعلان کے بعد سوشل میڈیا پر ایک طوفان کھڑا ہو گیا ہے اور عوامی حلقوں نے چینل کے ذمے داران کے احتساب اور اس کے پروگراموں کے بائیکاٹ کا مطالبہ کیا ہےیہ خطے میں اپنی نوعیت کا پہلا واقعہ ہوگا جس سے مصر اور الازہر کے تشخص کو بھی نقصان پہنچے گادوسری جانب الازہر کے علماء کرام نے مذکورہ پروگرام کو روک دینے کا مطالبہ کرتے ہوئے باور کرایا کہ الازہر اس سلسلے میں خاموش نہیں رہے گا اور اس سلسلے میں پروگرام کو روک دینے اور چینل کے ذمے داران کے خلاف چارہ جوئی کے لیے حکام سے مطالبہ بھی کر سکتا ہےعلماء کا کہنا تھا کہ وہ باقاعدہ طور پر اس اعلان کے منتظر ہیں جس کے بعد الازہر اپنی کارروائی کا اغاز کرے گے